**Molėtų rajono savivaldybės taryba**

**SPRENDIMAS**

**Dėl molėtų RAJONO SAVIVALDYBĖS nevyriausybinių ORGANIZACIJŲ TARYBOS SUDARYMO**

2019 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 6 straipsnio 5 dalimi, vykdydama Molėtų rajono savivaldybės bendruomeninių organizacijų tarybos nuostatų, patvirtintų Molėtų rajono savivaldybės tarybos 2015 m. kovo 26 d. sprendimu B1-74 „Dėl Molėtų rajono savivaldybės bendruomeninių organizacijų tarybos nuostatų patvirtinimo“, 9 punktą, 11.2 papunktį, atsižvelgdama į Molėtų rajono savivaldybės administracijos direktoriaus 2019 m. rugsėjo 12 d. įsakymą Nr. B6-753 „Dėl atstovų delegavimo į Molėtų rajono savivaldybės nevyriausybinių organizacijų tarybą“, Molėtų rajono savivaldybės nevyriausybinių organizacijų susirinkimo 2019 m. rugpjūčio 8 d. protokolą Nr. V4-29,

Molėtų rajono savivaldybės taryba n u s p r e n d ž i a:

1. Deleguoti į Molėtų rajono savivaldybės nevyriausybinių organizacijų tarybą Vaidą Saugūnienę, Molėtų rajono savivaldybės mero pavaduotoją.
2. Sudaryti šios sudėties Molėtų rajono savivaldybės nevyriausybinių organizacijų tarybą:

Marytė Baliūnaitė, Molėtų krašto žmonių su negalia sąjungos pirmininkė;

Algimantas Antanas Čiža, Molėtų policijos asociacijos pirmininkas;

Vaida Miltenienė, Strateginio planavimo ir investicijų skyriaus vyr. specialistė;

Teresė Morkūnienė, Baikerių klubo „Molmoto“ atstovė;

Rosita Pikauskienė, Molėtų krašto verslininkų asociacijos valdybos narė;

Vaida Saugūnienė, Molėtų rajono savivaldybės mero pavaduotoja;

Vladimiras Suchodumcevas, Molėtų rajono skaitmeninės kūrybos draugijos pirmininkas;

Neringa Tūbienė, Buhalterinės apskaitos skyriaus vedėjo pavaduotoja;

Violeta Urbanavičienė, meninio ugdymo asociacijos „Meno sodas“ narė;

Dalia Žygelienė, Molėtų rajono bendruomenių asociacijos valdybos narė.

1. Pripažinti netekusiu galios Molėtų rajono savivaldybės tarybos 2016 m. kovo 31 d. sprendimą Nr. B1-63 „Dėl Molėtų rajono savivaldybės nevyriausybinių organizacijų tarybos sudarymo“ su visais pakeitimais ir papildymais.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras